ΓΡΑΠΤΗ ΕΡΩΤΗΣΗ E-1555/01

υποβολή: Mara Rodrguez Ramos (PSE) προς την Επιτροπή

(28 Μαΐου 2001)

Θέμα: Κατασκευή θερμοηλεκτρικού σταθμού στην Τορδεσίγιας (Ισπανία)

Η αμερικανική πολυεθνική εταιρία ENRON προτίθεται να κατασκευάσει έναν θερμοηλεκτρικό σταθμόγραερίου και πετρελαίου, ισχύος 800 μεγαβάτ, στην περιοχή του δήμου της Τορδεσίγιας, σταθμός ο οποίος, βάσει των στοιχείων που έδωσε η ίδια η εταιρία, θα εκπέμπει κατ' έτος στην ατμόσφαιρα 2 540 000 τόνους διοξειδίου του άνθρακα (το οποίο ευθύνεται κυρίως για την αλλαγή του κλίματος), 2 100 τόνους αζώτου, 191 τόνους διοξειδίου του θείου, 545 τόνους μονοξειδίου του άνθρακα και άλλους ρύπους.

Το πρόγραμμα αυτό σχεδιάζεται να εκτελεσθεί σε μια Αυτόνομη Κοινότητα που παράγει τρεις φορές περισσότερη ενέργεια από αυτήν που καταναλώνει. Και, ως εκ τούτου, η περαιτέρω παραγωγή ενέργειας σαφώς θα πλεονάζει.

Η θέση στην οποία σχεδιάζεται να κατασκευασθεί ο εν λόγω σταθμός απέχει μόνον 2 χλμ. από την Τορδεσίγιας, με πληθυσμό 8 000 κατοίκους, και 5 χλμ. από μία περιοχή τη επαρχίας του Βαγιαδολίδ που κηρύχθηκε προστατευόμενη - το Φυσικό Δρυμό των Ριμπέρας δε Καστρονούνιο - καθώς και σε λίγα χλμ. απόσταση από τους αμπελώνες της ονομασίας προέλευσης της Ρουέδα.

Με βάση την πρόταση της εταιρίας, η ποσότητα της ροής τωνδάτων του ποταμού Ντουέρο που έχει ανάγκη η θερμοηλεκτρικός σταθμός για τη ψύξη του, περίπου 0,42 m3/s δευτερόλεπτο, θα επηρεάσει σοβαρά το οικοσύστημα του ποταμού, δεδομένου ότι επί χρόνια η ροή του ποταμού, κατά τη θερινή περίοδο, είναι μόλις 3 m3/s δευτερόλεπτο, και καλύπτει μόλις τη θεωρούμενη φυσική ροή. Το γεγονός αυτό θα προξενήσει

αναπόφευκτα σοβαρή ζημία στονγροβιότοπο του Ριμπέρας ντε Καστρονούνιο που έχει ανακηρυχθεί Προστατευόμενος Φυσικός Οικότοπος της Καστίλης και Λεόν. Δεδομένης της οικολογικής σημασίας του, κυρίως για τα πτηνά, ένα τμήμα της ζώνης αυτής ανακηρύχθηκε Ζώνη Ειδικής Προστασίας Πτηνών (ΖΕΠΠ) και προτάθηκε η ένταξή του στο Δίκτυο Natura 2000.

Μπορεί η Επιτροπή να φροντίσει ώστε να ολοκληρωθεί η μελέτη των περιβαλλοντικών επιπτώσεων και να ληφθείπόψη η προστασία και τα μέτρα που θα ληφθούν για την αποφυγή ζημιών στο οικοσύστημα το οποίο πρόκειται να ενταχθεί στο Δίκτυο Natura 2000;

Απάντηση της κας Wallstrm εξ ονόματος της Επιτροπής

(24 Ιουλίου 2001)

Η Επιτροπή δεν γνωρίζει τα όσα αναφέρει το Αξιότιμο Μέλος του Κοινοβουλίου. Ωστόσο, επιβεβαίωσε ότι η επίμαχη ζώνη αντιστοιχεί στην ζώνη ειδικής προστασίας (ΖΕΠ) ES4180017 - Riberas de Castronuo, η οποία είχε χαρακτηριστεί ως ζώνη ειδικής προστασίας για τα πτηνά, κατ' εφαρμογήν της οδηγίας 79/409/ΕΟΚ του Συμβουλίου της 2ας Απριλίου 1979 περί της διατηρήσεως των αγρίων πτηνών(1), της λεγόμενης οδηγίας Πτηνά. Επιπλέον, πρόκειται για τόπο κοινοτικής σημασίας (ΤΚΣ ES4180017 - Riberas de Castronuo) δυνάμει της οδηγίας 92/43/ΕΟΚ του Συμβουλίου της 21ης Μαΐου 1992(2), σχετικά με την διατήρηση των φυσικών οικοτόπων (ενδιαιτημάτων) καθώς και της άγριας πανίδας και χλωρίδας.

Σημειωτέον ότι στην επαρχία του Valladolid (Καστίλλη και Λεών)πάρχουν 3 ΤΚΣ που θα προστεθούν στο δίκτυο Natura 2000 της εν λόγω επαρχίας.

Η Επιτροπή θα απευθυνθεί στις ισπανικές αρχές προκειμένου για να της διαβιβάσουν την δήλωση περιβαλλοντικών επιπτώσεων που προηγήθηκε της οριστικής αδείας του έργου.

Όταν παραληφθεί η εν λόγω απάντηση, η Επιτροπή θα είναι σε θέση να αποφανθεί για την εν προκειμένω τήρηση της εφαρμογής του κοινοτικού δικαίου.

(1) ΕΕ L 103 της 25.4.1979.

(2) ΕΕ L 206 της 22.7.1992.